ZIGA เจอพิษบาทอ่อน-รายได้ขายลด ฉุดไตรมาส 2 พลิกขาดทุน 28 ลบ.
ZIGA ไตรมาส 2 พลิกขาดทุน 28 ลบ. จากงวดเดียวกันของปีก่อน ที่มีกำไร 50.39 ลบ. เซ่นพิษบาทอ่อนค่าหนัก-รายได้ขายลด 28%
ZIGA ไตรมาส 2 พลิกขาดทุน 28 ลบ. จากงวดเดียวกันของปีก่อน ที่มีกำไร 50.39 ลบ. เซ่นพิษบาทอ่อนค่าหนัก-รายได้ขายลด 28%
15 ส.ค. 2565

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานงวดไตรมาส 1/65 และงวด 6 เดือนแรกของปี 65 มีกำไรสุทธิ ดังนี้

สำหรับไตรมาส 2/65 บริษัทพลิกขาดทุน อยู่ที่ 27.82 ล้านบาท จากงวดเดียวกันของปีก่อน ที่มีกำไร 50.39 ล้านบาท เหตุมาจากมีรายได้จากการขายในไตรมาส 2/65 อยู่ที่ 226.80 ล้านบาท ลดลง 88.10 ล้านบาท หรือคิดเป็นอัตราการลดลงของรายได้จากการขาย 28%
นอกจากนี้อัตราแลกเปลี่ยนมีคามผันผวนอ่อนค่าลงอย่างมาก ซึ่งบริษัทเองเป็นผู้นำเข้าวัตถุดิบจากต่างประเทศ ส่งผลให้บริษัทมีขาดทุนจากอัตราแลกเปลี่ยนเงินตราต่างประเทศในไตรมาส 2/65 อยู่ที่ 15.50 ล้านบาท เพิ่มขึ้น 12.10 ล้านบาท หรือเพิ่มขึ้น 360.40%